‘আত্মহত্যার বদলে বিধায়ককে খুন করুন’, কৃষকদেরকে বার্তা মন্ত্রীর!

ওয়েব ডেস্ক : ঋণের দায়ে আত্মহত্যা নয়, বরং খুন করুন বিধায়ককে! এক জনসভা থেকে কৃষকদের (Farmers) উদ্দেশে এমনই বিতর্কিত বার্তা দিলেন মহারাষ্ট্রের প্রাক্তন মন্ত্রী বাচ্চু কুদু (Bachchu Kadu)। আর এ নিয়ে জোর চর্চা শুরু হয়ে গিয়েছে। এনডিএ সরকারের মন্ত্রী সঞ্জয় শিরসাট (Sanjay Shirsat) এই মন্ত্যবের তীব্র নিন্দা করেছেন।

জানা গিয়েছে, সম্প্রতি এক জনসভায় বক্তব্য রাখতে গিয়ে মহারাষ্ট্রের (Maharastra) প্রাক্তন মন্ত্রী বাচ্চু কুদু (Bachchu Kadu) বলেন, ‘আত্মহত্যা কেন করবেন? পরিবর্তে খুন করুন বিধায়ককে’। সঙ্গে তিনি কৃষকদেরকে পরামর্শ দিয়ে বলেন, বিধায়কের বাড়ির সামনে ধর্না দিন, প্রস্রাব করুন। তাতেই শায়েস্তা হবে এই সরকার। এই বিতর্কিত মন্তব্য প্রকাশ্যে আসার পরেই জোর সমালোচনা শুরু হয়েছে।

আরও খবর : উত্তরপ্রদেশের ছায়া তেলেঙ্গানায়! এনকাউন্টারে মৃত্যু হল দুষ্কৃতীর

এ নিয়ে শিবসেনা নেতা তথা মহারাষ্ট্রের মন্ত্রী সঞ্জয় শিরহাট (Sanjay Shirsat) বলেন, বাচ্চু কুদু কৃষকদের উসকানি দিতে চাইছেন। তিনি প্রশ্ন তুলেছেন, ভারী বৃষ্টি ও বন্যার কারণে এমননিতেই সমস্যায় জর্জরিত কৃষকরা। আর প্রাক্তন মন্ত্রী চাইছেন মানুষকে খুন করুক কৃষকরা?

উল্লেখ্য, সাম্প্রতিক কালে গোটা দেশের কৃষক (Farmers) আত্মহত্যার ঘটনা চরম আকার নিয়েছে। সব থেকে বেশি খারাপ পরিস্থিতি এনডিএ শাসিত মহারাষ্ট্রে। চলতি বছরের প্রথম তিন মাসে সে রাজ্যে ৭৬৭ জন কৃষক আত্মঘাতী হয়েছেন। গোটা দেশে সেই পরিস্থিতি আরও ভয়াবহ। পরিসংখ্যান বলছে, মোদি সরকারের আমলে ১ লক্ষের বেশি কৃষক আত্মহত্যা করেছেন। বিজেপি শাসিত রাজ্যগুলিতে কৃষক আত্মহত্যার ঘটনা সবথেকে বেশি। উত্তরপ্রদেশেও অনেকটা বৃদ্ধি পেয়েছে কৃষক আত্মহত্যার সংখ্যা।

দেখুন অন্য খবর :